Täpsem kirjeldus: Oma töös keskendub EMSL kolmele suunale, mida loeme tugeva kodanikuühiskonna eeldusteks: esiteks peab inimestel olema tahe ühiskonna asjades kaasa lüüa, teiseks võimalused ja kolmandaks oskused seda tahet ellu viia. Nii on ka meie tegevused seotud kodanikuühiskonna-alase teadlikkuse tõstmise, ühenduste tegevuskeskkonna parandamise ning inimeste-organisatsioonide koolitamise ja nõustamisega. Avalikes huvides tegutsevatel kodanikuühendustel on võimalik astuda EMSLi liikmeks, selleks loe kõigepealt lisainfot www.ngo.ee/liikmed. Olulisemad tegevused viimastel aastatel: - "Teeme ära: minu Eesti" mõttetalgute ja mitmete jätkutegevuste korraldamises osalemine (2009) - Vabaühenduste valimis-eelsed manifestid (2007 ja 2009), hea valimistava (2009) - Kodanikuühiskonna Sihtkapitali kontseptsiooni (2007) ja Vabaühenduste Fondi juhendmaterjali (2006) väljatöötamine - EMSL annab välja iganädalast elektroonilist kodanikuühiskonna uudiskirja e-EMSL ja neli korda aastas ilmuvat ajakirja Hea Kodanik. Mõlemat saavad soovijad endale tasuta tellida. Haldame kodanikuühiskonna info- ja nõuandeportaali www.ngo.ee - EMSL korraldab üle aasta kodanikuühiskonna konverentsi ja vabaühenduste kärajaid, igal aastal antakse välja kodanikuühiskonna aasta tegija auhindu - Korraldame kevad- ja suvekooli ühendustele olulistel teemadel, juhtimise jututube, meilt saab tellida koolitusi erinevatel ühenduste tegevusega seotud teemadel Lisaks eesti keelele tegutseme aktiivselt ka vene keeles, samuti teeme rahvusvahelist koostööd, et levitada Eesti kogemusi ja tuua omakorda siia teistes riikides ellu viidud häid ideid ja praktikaid.